Τηλέφασσα

Στην ελληνική μυθολογία με το όνομα Τηλέφασσα (= «αυτή που λάμπει ή φαίνεται από μακριά», ένα σεληνιακό επίθετο κατά τους ερευνητές) είναι γνωστή η μητέρα της Ευρώπης, γνωστή και ως Αργιόπη στον Φερεκύδη και στον Υγίνο. Η Τηλέφασσα ήταν κόρη του ποτάμιου θεού Νείλου και σύζυγος του Φοίνικα (κατά την επικρατέστερη εκδοχή) ή του Αγήνορα (οπότε ήταν μητέρα του Φοίνικα, αφού ο Φοίνιξ ήταν γιος του Αγήνορα). Εκτός από την Ευρώπη, παιδιά της Τηλέφασσας ήταν οι Θάσος, Κάδμος και Κίλικας.

Η Τηλέφασσα συνόδευσε τον γιο της Κάδμο σε αναζήτηση της Ευρώπης όταν αυτή απάχθηκε από τον Δία. Ταξίδεψαν μαζί στη Ρόδο και στη Θήρα. Στη συνέχεια πήγαν στη Θράκη, όπου η Τηλέφασσα αρρώστησε και πέθανε. Αφού έθαψε τη μάνα του, ο Κάδμος ρώτησε το Μαντείο των Δελφών μετά από συμβουλή των Θρακών. Το μαντείο του χρησμοδότησε να ταξιδέψει μέχρι να συναντήσει μια αγελάδα. Ακολουθώντας τη, ο Κάδμος ίδρυσε τη Θήβα.

Αρκετοί ειδικοί πιστεύουν ότι ο μύθος αυτός υποδηλώνει τις πολυσύνθετες σχέσεις μεταξύ της Φοινίκης και της Ελλάδας.

Πηγή

 * Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Τηλεφασσα

Telefassa Telefaassa Télefassa Telefassa Telephassa Telephassa Telefasa Argiope Telefassa Téléphassa Telefassa テーレパッサ Telefassa Teléfassa Телефасса Телефасса